C 184/24
RO
Jurnalul Oficial al Uniunii Europene
25.5.2023
ANEXĂ
Avizul complementar al Comisiei consultative pentru mutații industriale – „Industria 5.0 în sectorul construcțiilor” este disponibil în paginile următoare.
Avizul Comisiei consultative pentru mutații industriale pe tema „Industria 5.0 în sectorul construcțiilor din lemn” (aviz complementar la avizul TEN/794)
Raportor: domnul Martin BÖHME Coraportor: domnul Rolf GEHRING
Decizia Adunării Plenare
15.11.2022
Temei juridic
Articolul 56 alineatul (1) din Regulamentul de procedură Aviz complementar
Secțiunea competentă
Comisia consultativă pentru mutații industriale (CCMI)
Data adoptării în secțiune
27.2.2023
Rezultatul votului (voturi pentru/voturi împotrivă/abți­ neri) 29/0/3
1.
Concluzii și recomandări 1.1.
Comitetul Economic și Social European (CESE) subliniază că utilizarea lemnului ca material de construcție este o mare oportunitate, întrucât lemnul este o alternativă durabilă și eficientă din punctul de vedere al costurilor la materialele tradiționale de construcție, cum ar fi betonul și oțelul.
Un alt beneficiu îl reprezintă productivitatea ridicată a muncii în sectorul construcțiilor din lemn, care permite construirea mai rapidă și mai eficientă a clădirilor.
De asemenea, oportunitățile oferite de elementele de construcție prefabricate reduc costurile și sporesc siguranța în construcții. 1.2.
Este mai important ca niciodată ca forța de muncă activă în sectorul construcțiilor din lemn să fie angrenată în educație, formare recalificare și învățare pe tot parcursul vieții.
Educația și formarea trebuie să fie rezultatul dialogului social, cu implicarea tuturor partenerilor sociali. 1.3.
CESE consideră că prin consolidarea sectorului construcțiilor din lemn se creează mari oportunități pentru lucrători, îndeosebi în zonele rurale, unde activitățile forestiere joacă un rol important și, prin urmare, locurile de muncă decente din industria forestieră și din sectorul construcțiilor din lemn pot contribui la îmbunătățirea situației economice. 1.4.
CESE subliniază numeroasele beneficii pentru mediu ale sectorului construcțiilor din lemn.
Unul dintre cele mai importante beneficii este faptul că lemnul este o materie primă regenerabilă care, în faza de fabricare a elementelor de construcții și a clădirilor și de-a lungul ciclului de viață, produce o cantitate mai redusă de emisii de CO2 decât alte materiale de construcție.
În plus, utilizarea lemnului în sectorul construcțiilor stimulează gestionarea durabilă a pădurilor și, prin urmare, sprijină conservarea și întreținerea pădurilor.
În faza de creștere, lemnul absoarbe dioxid de carbon din atmosferă și îl stochează.
Prin urmare, la utilizarea sa ca material de construcție, lemnul devine un material de construcție ecologic și contribuie, în ansamblu, la reducerea gazelor cu efect de seră. 1.5.
CESE face trimitere la publicațiile sale recente privind construcțiile și produsele pentru construcții, în special avizele „Condiții armonizate pentru comercializarea produselor pentru construcții” (1) și „Construcțiile din lemn pentru reducerea emisiilor de CO2 în sectorul construcțiilor” (2).
(1) (2)
JO C 75, 28.2.2023, p. 159.
Avizul CESE privind lemnul pentru reducerea emisiilor de CO2 în sectorul construcțiilor (a se vedea JO p. 18).